2025年杭州自来水污染事体

2025年7月16号上半日开始，中华人民共和国杭州市余杭区有交关居民反映自来水泛臭、变颜色，部分居民表示皮肤叮、肚皮泄、发寒热，引发矿泉水抢购。箇区个水务公司“余杭水务控股集团”7月16号深夜發佈公告确认箇桩事体，表示影响范围是仁和街道、良渚街道。7月17号下半天4点钟，自来水公司再发公告，表示“水质经过检测已恢复”，表示道歉，承诺每户人家减免5吨水费。必过，到7月18号近中午，还有居民反映自来水发黄。

7月19号，杭州市余杭区政府表示，初步调查显示，箇物事个来源是“特定自然气候条件底下藻类厌氧分解产生个硫醚类物质”，否认自来水畀污水污染个讲法，引发广泛争议。公安部网安局3天以後拿發謠邊讲是污水污染外加發佈虚假警情通报个人捉得去。

7月23号，杭州市联合调查组公布最终调查结果，表示“硫醚类物质”是“气候、环境、水动力条件等多种因素”叠加导致个，宣布问责余杭区政府、余杭水务控股集团搭仔伊子公司个7名领导干部。通报里向表示箇事体充分暴露出当地勒垃公共饮用水安全、突发事体个防范应对等方面有大问题。同时还宣布畀居民免费调净水器滤芯，免脱整隻7月份个水费

箇桩事体发生仔么，网浪向根据南宋诗人林升个《题临安邸》里向个“暖風熏得遊人醉，直把杭州作汴州。”叫杭州“便州”。

 注释 

 参考 

分类:2025年
分类:杭州